ศรีอยุธยาคึกตั้งบริษัทใหม่รับโอนลูกค้า
ศรีอยุธยา เจนเนอรัล ประกันภัย เดินหน้ายกระดับเป็นบริษัทมหาชนตามแผนโอนกิจการ
6 ต.ค. 2554

ศรีอยุธยา เจนเนอรัล ประกันภัย เดินหน้ายกระดับเป็นบริษัทมหาชนตามแผนโอนกิจการ
นายโรวัน ดี อาซี่ กรรมการผู้อำนวยการ บริษัท ศรีอยุธยา เจนเนอรัล ประกันภัย (SAGI) เปิดเผยว่า บริษัทได้รับการอนุมัติจากคณะกรรมการกำกับและส่งเสริมการประกอบธุรกิจประกันภัย (คปภ.) และตลาดหลักทรัพย์แห่งประเทศไทยให้เป็น “บริษัทมหาชน” โดยมีผลตั้งแต่เดือน ต.ค.นี้ เพื่อให้สอดคล้องกับการเป็นบริษัทในเครือของบริษัท ศรีอยุธยาประกันภัย (AYUD)
ทั้งนี้ บริษัท ศรีอยุธยา เจนเนอรัล ประกันภัย อยู่ในระหว่างการโอนกิจการด้านประกันภัยทั้งหมดเข้าสู่บริษัท ศรีอยุธยา เจนเนอรัล ประกันภัย และเมื่อเสร็จก็จะแปรสภาพเป็นบริษัทเพื่อการลงทุน และคืนใบอนุญาตการประกอบธุรกิจประกันภัยให้กับ คปภ. ส่วนบริษัท ศรีอยุธยา เจนเนอรัล ประกันภัยจะเป็นบริษัทในเครือดำเนินธุรกิจด้านประกันภัยทั้งหมดแทน 
“ลูกค้าเดิมของ AYUD ทั้งหมดจะไม่ได้รับผลกระทบใดๆ และยังใช้บริการได้ตามปกติ ซึ่ง SAGI มีศักยภาพในการบริหารงานกิจการและบริการลูกค้าได้อย่างมีประสิทธิภาพสูงสุดเช่นกัน” นายโรวัน กล่าว
“ศรีอยุธยา เจนเนอรัล ประกันภัยหรือ SAGI ได้ก้าวต่อไปในการเข้าสู่การเป็น “บริษัทมหาชน” ทั้งนี้เพื่อให้สอดคล้องกับการเป็นบริษัทในเครือของ AYUD ซึ่งเป็นบริษัทประกันวินาศภัยที่มีรากฐานทางด้านการดูแลให้บริการลูกค้าที่ดี และ การบริหารการเงินที่โด่ดเด่น จนได้รับรางวัลดีเด่นในด้านการบริหารจัดการยอดเยี่ยมจาก คปภ. อย่างต่อเนื่องมาเป็นเวลา 8 ปี SAGI ก็จะมีศักยภาพในการบริหารงานกิจการและการให้บริการลูกค้าได้อย่างมีประสิทธิภาพสูงสุดเช่นกัน ” คุณโรวัน กล่าว
“ในช่วงนี้ที่มีการเปลี่ยนแปลง ลูกค้าสามารถที่จะติดต่อเราได้เช่นเคย เพราะทั้งสองบริษัทฯ อยู่ที่อาคารเพลินจิต ทาวเวอร์เหมือนเดิม เราเพิ่มเบอร์โทรศัพท์ 02 657 2525 เพื่ออำนวยความสะดวกให้กับลูกค้า หากมีข้อสงสัยเกี่ยวกับการทำธุรกรรมต่างๆ กรุณาติดต่อเข้ามาได้” คุณโรวันกล่าวต่อ